كيك الشوكولا والقهوة بكريمة الجبن شكل جديد ف المنضر و اكيد ف المداق اقرأ أيضا... الكيك 4 بيضات كاس سكر كاس الزيت كاس قهوة ساءلة ساخنة ونص حامضة معصرة اختياري 3 معالق الكاكاو 3 كيسان الدقيق الفورص خميرة الحلوة 21 غرام قطع شوكولا بيضا او سوداء اختياري للكريمة 2 جبن برلي 3 حبات كيري ملعقة عسل نخدمو الكيك العادي البيض مع السكر والزيت ونضيفو الدقيق والخميرة والكاكاو وف الاخير نضيفو كاس القهوة الساخن مع التحريك للحصول على خليط الكيك المعتاد تم نضيف قطع الشوكولا نغلف الطاوة الفرن بورق الطبخ ضروري حيت ادا قلبناها وهي ساخنة وجة الكريمة غادي يتخسر لهدا ضروري ورق الطبخ باش نجبدوها بسهولة بدون ما نقلبوها نصب خليط الكيك ف الطاوة ونحضر كريمة الجبن نطحن المكونات الكريمة كلها مع بعضها ونعملها فوق الكيك بشكل حلزوني كيف الصورة بواسطة البوش او ابرة النقش نزينها بخطوط للحصول على شكل وردة المعروف وندخلها للفرن على درجة 180 لمدة نصف ساعة ملي نخرجها نسقيها بكاس ماء دافي مدوبة فيه ملعة نيسكافيه ونخليها تبرد من الافضل تبات ليلة عاد نستهلكوها باش تتداخل النكهات مع بعضها وبالصحة والراحة